沁园春 宫灯
史可程 (Ming)
温树不言，秘弃谁知，禁■森然。羡重门洞启，君心如日，庭燎初上，荣气弥天。莲步笼纱，金波泻影，火树正开别样妍。依稀看，似银河月晕，玉宇星悬。瑶台翠拥群仙。正香气、氤氲媚管弦。见红篝双引，花迎绮院，羊车乍转，柳曳琼筵。残焰堪怜，兰心忍折，莫遣鸳盟阁外传。须防是，有诤臣拜草，无逸陈篇。